Document ID: 32005R0783

KOMISIJOS REGLAMENTAS (EB) Nr. 783/2005
2005 m. gegužės 24 d.
iš dalies keičiantis Europos Parlamento ir Tarybos reglamento (EB) Nr. 2150/2002 dėl atliekų statistikos II priedą
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. lapkričio 25 d. Europos Parlamento ir Tarybos reglamentą (EB) Nr. 2150/2002 dėl atliekų statistikos (1), ypač į jo 1 straipsnio 5 dalį ir 6 straipsnio b dalį,
kadangi:
(1)
Pagal Reglamento (EB) Nr. 2150/2002 6 straipsnį Komisija privalo nustatyti priemones, būtinas tam reglamentui įgyvendinti.
(2)
Pagal Reglamento (EB) Nr. 2150/2002 6 straipsnio b punktą Komisija gali pakeisti jo priede nurodytas specifikacijas.
(3)
Komisijos reglamente (EB) Nr. 574/2004 buvo patvirtintas Reglamento (EB) Nr. 2150/2002 I ir III prieduose pateiktos statistinės nomenklatūros pakeitimas. Dabar reikia pakeisti Reglamento (EB) Nr. 2150/2002 II priedą, kad jis atitiktų šį pakeitimą.
(4)
Todėl Reglamentas (EB) Nr. 2150/2002 turėtų būti atitinkamai iš dalies pakeistas.
(5)
Šiame reglamente numatytos priemonės atitinka Statistikos programų komiteto, įsteigto Tarybos sprendimu 89/382/EEB, Euratomas (2), nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2150/2002 II priedo 2 skirsnis pakeičiamas taip, kaip nurodyta šio reglamento priede.
2 straipsnis
Šis reglamentas įsigalioja 20-tą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gegužės 24 d.

Labels: 12
19
20